Victor Wanyama

Victor Mugubi Wanyama (; alizaliwa 25 Juni 1991) ni mchezaji wa soka wa kulipwa wa Kenya ambaye anacheza kama kiungo wa kujihami kwa klabu ya Southampton na ni nahodha wa timu ya taifa ya Kenya. Akiwa uwanjani, Wanyama, ni anajulikana kwa ajili ya sifa za uwanamichezo na za uongozi.

Wanyama, ndiye Mkenya wa kwanza kabisa kufunga bao katika Ligi ya Mabingwa ya UEFA wakati alipoifungia Celtic  ilipoishinda  Barcelona 2-1 tarehe 7 Novemba 2012. Tarehe 11 Julai 2013, Wanyama, alielekea Ligi Kuu ya uingereza alipojiunga na klabu ya Southampton kwa £12.5 milioni hivyo basi kumfanya yeye kuwa mchezaji ghali zaidi kuwahi kuuzwa na  klabu ya Scotland, kupita £9.5 milioni ambazo klabu cha Urusi cha Spartak Moscow kililipa kwa ajili ya kumsajili Aiden McGeady mwaka wa 2010.

Tangu alipoanza kucheza kandanda ya kimataifa, Wanyama ameichezea timu ya taifa ya Kenya zaidi ya mara 30 kuanzia mwezi Mei 2007 akiwa na umri mdogo wa miaka 15.

Maisha ya mapema 
Wanyama alihudhuria Shule ya Upili ya Kamukunji, ambayo ina mafanikio sana na timu yake ya soka. Alipokamilisha masomo ya Sekondari, alichezea timu ya JMJ Academy kwa miaka mitatu wakati ambapo pia alijiunga na Ligi kuu ya Kenya na kuchezea vilabu vya Nairobi City Stars na AFC Leopards.  Mwaka 2007 alijiunga na klabu ya Allsvenskan na Helsingborg lakini baada ya kuondoka kwa nduguye McDonald Mariga ambaye alielekea Serie A na kujiunga la klabu cha Parma mwaka 2008, Wanyama, akarudi Kenya.

Wasifu wa klabu

Beerschot AC 
Baada ya kufaulu katika majaribio, Wanyama, alisaini mkataba wa miaka minne na klabu ya Beerschot AC katika majira ya joto ya 2008. Alichea mechi yake ya kwanza katika mechi ya mwisho ya msimu wa 2008-09. Mnamo Septemba 2009, Wanyama alitozwa faini ya €100 na kupewa marufuku ya kutocheza mechi tatu baada ya kumkabili kwa vurugu mchezaji Matias Suarez wa Anderlecht.

Katika msimu wa joto wa 2010 klabu cha Ligi Kuu ya Scotland, Celtic ilijaribu kumsajili Wanyama, lakini Beerschot haikumruhusi kuondoka. Klabu ya CSKA Moscow ya Urusi pia kilijaribu lakini walishindwa.

Wanyama, aliifungia Beerschot  bao lake la kwanza tarehe 11 Desemba 2010, katika dakika ya 77 aliposawazisha dhidi ya Westerlo. Mnamo Aprili 2011, Alipokea marufuku nyingine ya kutocheza mechi 3 baada ya ushahidi wa video kuonyesha kuwa alimpiga kwa kisukusuku mchezaji Brecht Dejaeghere wa K. V. Kortrijk.

Celtic 

Tarehe 9 julai 2011, hatimaye  Wanyama, alikamilisha uhamisho alipo jiunga na Celtic kwa ada ya £900,000.  Alisaini mkataba wa miaka minne na kwa kufanya hivyo akawa MKenya wa kwanza kucheza katika SPL. Wanyama alichagua nambari 67 kama heshima ya Lisbon lions, ambayo ilikuwa timu ya Celtic iliyoshinda Kombe la Ulaya la 1967 . Wanyama, alichezea  Celtic mechi yake ya kwanza ya ligi iliposhindwa 1-0 na St Johnstone tarehe 21 Agosti 2011. Tarehe 29 Septemba 2011, alianza wakati Celtic ilitoka sare ya 1-1 na timu ya Italia Udinese kwenye Europa Ligi. Hii ilikuwa ni mechi yake ya kwanza ya Ulaya akiwa na klabu ya Celtic . Tarehe 10 desemba 2011, Wanyama, aliifungia Celtic bao lake la kwanza katika ushindi wa1-0 dhidi ya Hearts katika  Uga wa Celtic.

Mnamo Oktoba 2012, Wanyama, alifunga mara mbili dhidi ya St Mirren katika uga wa Saint Mirren.

Tarehe 25 oktoba 2012, wakala wa Wanyama alitoa taarifa ikisema kwamba Wanyama alikuwa akataa kuboresha mkataba wa Celtic, kwa madai kua Celtic haiwezi kukidhi mshahara wake huku kukiwa na uvumi wa mvuto kutoka kwa vilabu vya Uingereza. Tarehe 7 Novemba, Wanyama alifunga kwa kichwa bao la ufunguzi  wakati Celtic ilipowashangaza Barcelona katika Ligi ya Mabingwa katika hatua ya makundi  kwa kuwalza mabao 2-1 katika uga wa Celtic

Southampton 

Baada ya uvumi mwingi kuvunjika kwa mazungumzo hapo awali, tarehe 11 Julai 2013, Wanyama, alisaini mkataba na kujiunga na Ligi Kuu ya Uingereza na Southampton kwa ada ya £12.5 milioni, kumfanya kuwa Mkenya wa kwanza kuwahi kucheza katika Ligi Kuu ya Uingereza.

Alicheza mechi yake ya kwanza Agosti 17, 2013, ugenini na kushinda 1-0 dhidi ya West Bromwich Albion. Wanyama, alicheza mechi 24 kwenye wake msimu wa kwanza, lakini majeraha yalizuia juhudi zake za kufanya mengi katika timu.

Chini ya meneja mpya Ronald Koeman, Wanyama, aliboresha sana uchezaji wake. Maonyesho yake yalipeleka yeye kutunukiwa tuzo la Mchezaji bora wa Mwezi septemba.

Wasifu wa kimataifa 
Wanyama, alicheza mechi yake ya kwanza kwa timu ya taifa ya Kenya Mei 2007, akiwa na umri wa miaka 15 tu katika mechi ya kirafiki dhidi ya Nigeria. Pia alicheza mechi zote sita za Kenya za 2010 FIFA World Cup qualifiers. Alikuwa nahodha wa timu yake ya taifa katika mwaka 2013.

Kuonekana katika filamu 
Wanyama alishiriki katika uzalishaji wa filamu fupi kuhusu soka nchini Kenya iitwayo Mdudu Kijana, imeandikwa na kuongozwa na mwigizaji Ella Smith.

Takwimu za wasifu

Tuzo

Klabu 
 Ligi Kuu ya Scotland : 2011-12, 2012-13
 Kombe La Scotland : 2013

Binafsi 
 SPL  Mchezaji bora kijana wa Mwaka: 2012-13
 SPL Mchezaji Kijana wa Mwezi: desemba 2011

Maisha binafsi 
Wanyamaa anatoka kwenye familia ya wanamichezo. Kaka yake McDonald Mariga anachezea Parma Fc, pia kama mchezaji wa kiungo cha kati, Kaka zake wengine Thomas na Sylvester Wanyama, pia ni wachezaji katika Ligi ya Kenya. Baba yake, Noah Wanyama, alikuwa mchezaji wa AFC. Leopards katika miaka ya themanini(1980), na dada yake Mercy ni mtaalamu wa mpira wa kikapu huko Marekani.

Wanyama anasimamiwa na ExtraTime na ana mkataba wa udhamini na Nike.

Marejeo

Viungo vya nje 
 Soccerbase
 
 Victor Majumba, ESPN Soccernet

Waliozaliwa 1991
Watu walio hai
Wachezaji mpira wa Kenya